Ένα πιστόλι για τον Ρίνγκο

Το Ένα πιστόλι για τον Ρίνγκο  (Ιταλικά: Una pistola per Ringo) είναι ένα σπαγκέτι γουέστερν Ιταλικής και Ισπανικής συμπαραγωγής του 1965 σε σενάριο και σκηνοθεσία Ντούτσιο Τεσάρι. Στην ταινία πρωταγωνιστεί ο Μοντγκόμερι Γουντ (ψευδώνυμο του Τζουλιάνο Τζέμα), μαζί με τους Φερνάντο Σάντσο, Τζορτζ Μάρτιν, Αντόνιο Κάσας, Νεβές Ναβάρο και Χόλυ Χάμοντ.

Η εμπορική επιτυχία αυτής της ταινίας οδήγησε τους παραγωγούς να κυκλοφορήσουν αργότερα εκείνο το έτος και το σικουέλ «Η Επιστροφή του Ρίνγκο».

Πλοκή
Σε μια συνοριακή πόλη του Μεξικού, ένας πιστολέρο γνωστός ως Ρίνγκο, σκοτώνει τέσσερις άνδρες κατά την διάρκεια μιας μονομαχίας ευρισκόμενος ο ίδιος σε αυτόαμυνα. Ο Σερίφης Μπεν ωστόσο έχει διαφορετική γνώμη και συλλαμβάνει τον Ρίνγκο για ανθρωποκτονία και τον κρατά στη φυλακή της πόλης έως ότου να γίνει η δίκη του.

Εν τω μεταξύ, ο Ταγματάρχης Κλάιντ και η κόρη του Ρούμπι γιορτάζουν τα Χριστούγεννα με αρκετούς καλεσμένους στο ράντσο τους. Ξαφνικά όμως εκεί θα κάνει την εμφάνιση της μια μια συμμορία ληστών που στην συνέχεια θα τους κρατά ομήρους. Οι ληστές έχουν προηγουμένως ξεφύγει από μια ληστεία σε τράπεζα στην οποία τραυματίστηκε ο αρχηγός τους Σάντσο. Σε μια απελπισμένη προσπάθεια να αποτρέψουν την καταδίωξη τους από τις αρχές, αποφασίζουν να κρατήσουν την οικογένειά του Ταγματάρχη Κλάιντ ομήρους απειλώντας να εκτελούν δύο ανθρώπους την ημέρα μέχρι να τους επιτραπεί να φύγουν χωρίς να τους κυνηγά κάποιος.

Η κατοικία περικυκλώνεται από ένα απόσπασμα με επικεφαλής τον σερίφη της πόλης, ωστόσο ο ίδιος φοβάται για την ασφάλεια των ομήρων, συμπεριλαμβανομένης της αρραβωνιαστικιάς του Ρούμπι, εάν προσπαθήσει να απελευθερώσει τους ομήρους με την βία. Ο Σερίφης αποφασίζει να ζητήσει τη βοήθεια του Ρίνγκο, ο οποίος συμφωνεί να διεισδύσει στη συμμορία και να απελευθερώσει τους ομήρους σε αντάλλαγμα να αφεθεί ελεύθερος, καθώς και να πάρει και ένα ποσοστό των κλεμμένων χρημάτων.

Ο Ρίνγκο καταφέρνει να διεισδύσει με επιτυχία στη συμμορία των ληστών, υποδυώμενος ότι είναι ένας κυνηγημένος παράνομος πιστολέρο, ωστόσο όμως τα σχέδια του Ρίνγκο σύντομαγρήγορα περίπλοκα καθώς ο Σάντσο αρχίζει να διατάζει την εκτέλεση ομήρων καθώς αυξάνει και η ένταση στο σπίτι μιας και η Ντελόρες, η ερωμένη του Σάντσο, αρχίζει να προκαλεί στον Ταγματάρχη Κλάιντ ρομαντικά συναισθήματα, ενώ ένας από τους άντρες του Σάντσο αρχίζει να φλερτάρει την κόρη του Ταγματάρχη Κλάιντ, Ρούμπι.

Ο Ρίνγκο αρχικά φαίνεται να παρουσιάζει προβλήματα στον σερίφη, ωστόσο καταφέρνει να εξαπατήσει τον Σάντσο και να επιτρέψει στον σερίφη Μπεν και τη ομάδα του να εισβάλουν στη χασιέντα, απελευθερώνοντας τους ομήρους και συλλαμβάνοντας τον Σάντσο με την συμμορία του.

Διανομή ρόλων
Μοντγκόμερι Γουντ (Τζουλιάνο Τζέμα) ως...Ρίνγκο: είναι ένας πιστολέρο που συμφωνεί να σώσει μια οικογένεια που έχει γίνει όμηρος από έναν Μεξικανό ληστή. Τα κίνητρά του είναι συχνά αυτοεξυπηρετούμενα και ευκαιριακά, έχοντας συμφωνήσει σε αντάλλαγμα για την απελευθέρωσή του από τη φυλακή.
Τζορτζ Μάρτιν ως...Σερίφης Μπεν: είναι ο τοπικός σερίφης που κανονίζει την απελευθέρωση του Ρίνγκο με αντάλλαγμα τη βοήθειά του στη διάσωση των ομήρων. Ένας από τους ομήρους είναι η Ρούμπι, η αρραβωνιαστικιά του και η οποία είναι η κόρη του αιχμάλωτου μεγαλοκτηματία.
Φερνάντο Σάντσο ως...Σάντσο: είναι ένας μεξικάνος ληστής που έχει πάρει ομήρους μια οικογένεια ενός τοπικού μεγαλοκτηματία σε μια απεγνωσμένη προσπάθεια να ξεφύγει από μια αποτυχημένη ληστεία του σε τράπεζα.
Νεβές Ναβάρο ως...Ντελόρες: είναι η κοπέλα του ληστή Σάντσο. Είναι μια σαγηνευτική αλλά χειραγωγημένη γυναίκα που καταφέρνει να γοητεύσει τον μεγαλοκτηματία.
Αντόνιο Κάσας ως...Ταγματάρχης Κλάιντ: είναι ο μεγαλοκτηματίας της περιοχής, του οποίου η οικογένεια έχει πιαστεί σε ομηρία από τους ληστές. Αργότερα ασχολείται ρομαντικά με την Ντελόρες, τη φίλη του αρχηγού των ληστών.
Χάλυ Χάμοντ (Λορέλα Ντε Λούκα) ως...Δεσποινίς Ρούμπι: είναι η κόρη του Ταγματάρχη Κλάιντ και είναι η αρραβωνιαστικιά του σερίφη της πόλης, αλλά σύντομα αναπτύσσει συναισθήματα για τον Ρίνγκο.
Χοσέ Μανουέλ Μαρτίν ως... Πέντρο: είναι ένας από τους ληστές και υπαρχηγός του Σάντσο.

Παραγωγή
Ο Ντούτσιο Τεσάρι ενθαρρυμένος από την επιτυχία του «Για μια χούφτα δολάρια» του Σέρτζιο Λεόνε  την προηγούμενη χρόνια, όπου είχε βοηθήσει να γραφτεί το σενάριο, αποφάσισε να δημιουργήσει το δικό του γουέστερν. Νωρίτερα είχε γίνει γνωστός ως σεναριογράφος κυρίως επικών ταινιών και είχε προηγουμένως συνεργαστεί με αρκετούς σκηνοθέτες των σπαγκέτι γουέστερν, κυρίως τους «δύο Σέρτζιο», ως συν-συγγραφέας του Κολοσσού της Ρόδου του Σέρτζιο Λεόνε (1960) και το Romulus and Remus του Σέρτζιο Κορμπούτσι (1961).

Σενάριο
Αρχικά είχε αναπτύξει την ιστορία και συνέγραψε το σενάριο με τον Αλφόνσο Μπαλκάζαρ. 
Υπάρχει μια χιουμοριστική διάθεση και μερικές φορές χρησιμοποίησε κωμικές σκηνές, σε σύγκριση με τα συνηθισμένα σπαγκέτι γουέστερν. Η αλληλεπίδραση μεταξύ ηθοποιών ήταν πιο χαλαρή για να αναπτύξει πλήρως το αποτέλεσμα των κωμικών σκηνών. Ο κύριος χαρακτήρας της ταινίας, βασισμένος χαλαρά στον πιστολέρο Τζόνι Ρίνγκο, απεικονίστηκε ως αντίθεση του χαρακτήρα του «Ανθρώπου χωρίς Όνομα» του Λεόνε - ομιλητικός, καλοντυμένος, ξυρισμένος και που προτιμά το γάλα από το ουίσκι.

Επιλογή ηθοποιών
Οι πρωταγωνιστικοί και υποστηρικτικοί ρόλοι, αποτελούνταν κυρίως από Ιταλούς και Ισπανούς, 
συμπεριλαμβανομένων των Τζουλιάνο Τζέμα και Λορέλα Ντε Λούκα (οι οποίοι χρησιμοποιούν τα ψευδώνυμα «Μοντγκόμερι Γουντ» και «Χάλι Χάμοντ» αντίστοιχα). 
Αυτό ήταν επίσης το κινηματογραφικό ντεμπούτο του Τζουλιάνο Τζέμα στα σπαγκέτι γουέστερν, αφού είχε προηγουμένως έναν μικρό ρόλο στην ταινία του Ντούτσιο Τεσάρι «Γιοί του Κεραυνού», και θα συνέχιζε να πρωταγωνιστεί σε πολλά άλλα σπαγκέτι γουέστερν, συμπεριλαμβανομένου του «Ένα Ασημένιο Δολάριο» (1965) και του «Αντίος, Γκρίνγκο» (1965). 
Λίγο μετά την κυκλοφορία της ταινίας, ο Τζέμα συνέκρινε τον ρόλο του ως Ρίνγκο με τον χαρακτήρα του στους Γιούς του Κεραυνού σχολιάζοντας: «Σε αυτήν την ταινία, υποδύθηκα έναν χαρακτήρα που ήταν λίγο-πολύ σαν αυτός που έπαιξα στους Γιους του Κεραυνού. Πολύ απλά, ήμουν σε διαφορετικό κοστούμι και σε διαφορετικό σκηνικό».

Κινηματογράφηση
Τα γυρίσματα της ταινίας έγιναν σε τοποθεσίες της Αλμερίας και της Ανδαλουσίας της Ισπανίας, με το μεγαλύτερο μέρος αυτών να πραγματοποιήθηκε στις αρχές του 1965 πριν από την πρεμιέρα της στην Ιταλία και την Ισπανία αργότερα εκείνο το έτος.

Μουσική
Η μουσική, που συνέθεσε ο Ένιο Μορικόνε και ερμήνευσε ο Μαουρίτσιο Γκραφ, ήταν μια πιο παραδοσιακή αμερικανική γουέστερν μπαλάντα σε σύγκριση με την προηγούμενη δουλειά του για τα σπαγκέτι γουέστερν και αποδείχθηκε δημοφιλής που ανέβηκε στην πρώτη θέση στα ιταλικά charts.

Box office
Το «Ένα πιστόλι για τον Ρίνγκο» ήταν μια τεράστια επιτυχία στην εγχώρια αγορά μετά την κυκλοφορία του στην Ιταλία στις 12 Μαΐου και στην Ισπανία στις 9 Δεκεμβρίου 1965, κάνοντας έσοδα πάνω από 17.379.404 πεσέτες (104.450 δολάρια ΗΠΑ) μόνο στην Ισπανία.

Κυκλοφορία
Η ταινία προβλήθηκε σε ολόκληρη τη Δυτική Ευρώπη στις αρχές του 1966, αν και δεν θα εμφανιζόταν στη Φινλανδία και τη Σουηδία μέχρι τις αρχές του επόμενου έτους. Στη Σκανδιναβία, η ταινία έλαβε γενικά βαθμολογία προβολής: «άνω των 16» στη Νορβηγία (16), τη Φινλανδία (K-16) και τη Σουηδία (15) ενώ είχε σημαντικά υψηλότερη βαθμολογία στη Δυτική Γερμανία (FSK 18) και στο Ηνωμένο Βασίλειο (U).

Η ταινία τα πήγε επίσης καλά στις Ηνωμένες Πολιτείες όπου έκανε πρεμιέρα στη Νέα Υόρκη στις 2 Νοεμβρίου 1966 και ξεχώρισε ιδιαίτερα από τις αντίστοιχες Αμερικανικές, οι οποίες αποτελούνταν κυρίως από ταινίες χαμηλότερης ποιότητας.

Κινηματογραφική επιρροή
Η επιτυχία της ταινίας ενέπνευσε πολλές συνέχειες, κυρίως τα «10.000 δολάρια για τον Ρίνγκο» (1965), «Ο Ρίνγκο και Ο Γκρίνγκο Εναντίων Όλων» (1966) και το «Δύο ΡΡ-Ρίνγκος από το Τέξας» (1967). Επίσης το μιούζικαλ, «Μια Γυναίκα για τον Ρίνγκο» (1966), που κυκλοφόρησε και πρωταγωνίστησε ο Σον Φλυν με τις δίδυμες ηθοποιούς, Πίλι και Μίλι Μπαγιόνα. Ωστόσο, η ταινία έλαβε εξαιρετικά αρνητικές κριτικές, όπως και τα περισσότερα άλλα μιούζικαλ με θέμα τα γουέστερν. 

Άλλες τέτοιες συνέχειες ήταν οι ταινίες: Ο Ρίνγκο και το Χρυσό Πιστόλι (1966), [5] Ο Ρίνγκο στη Νεμπράσκα (1966) και το Ρίνγκο, το Πρόσωπο της Εκδίκησης (1967). [6] Ο Τεξικανός του (1966) μετονομάστηκε σε Ρίνγκο ο Τεξανός στην Ιταλία.

Παραπομπές

Εξωτερικοί σύνδεσμοι
 
 
 Trailer της ταινίας στο YouTube
 A Pistol for Ringo στο Spaghetti Western Database

Ταινίες του 1965
Ιταλικές ταινίες
Ιταλόφωνες ταινίες
Ταινίες σε σκηνοθεσία Ντούτσιο Τεσάρι
Ταινίες με μουσική σύνθεση Ένιο Μορικόνε
Ταινίες γυρισμένες στην Αλμερία
Γουέστερν
Σπαγκέτι γουέστερν ταινίες